
                                            ROMÂNIA

                         JUDEŢUL MARAMUREŞ
                             COMUNA  ARDUSAT
                   Ardusat nr.30,tel-0262-265241,fax 0262-265242

      email:primaria@comuna-ardusat.ro   SITE: www.comuna-ardusat.ro                                                        

   Nr.2404/17.09.2020                                                                                                 
Referat de aprobare
Privind aprobarea notei conceptuale și a temei de proiectare pentru obiectivul de investiții,,GRUPURI SANITARE INTERIOARE LA ȘCOALA GIMNAZIALĂ ARDUSAT, ÎN  LOCALITATEA ARDUSAT, Comuna Ardusat Județul Maramureș.

În conformitate cu  prevederile art.129 alin 4 lit (d) din Ordonanța de urgență nr 57/2019 privind Codul administrativ, în exercitarea atribuțiilor sale,Consiliul local aprobă, la propunerea primarului, documentațiile tehnico-economice pentru lucrările de investiții  de interes local.
În condițiile legii art.44 din Legea nr.273/2006, privind finanțele publice locale, prevede că ,,documentațiile tehnico-economice ale obiectivelor de investiții noi, a căror finanțare se asigură integral  sau în completare din bugetele locale, se aprobă de către autoritățile deliberative,,
Analizând dispozițiile art 1 alin 2, art 3, art 4, art 5 alin (2) din H.G. nr 907/2016 privind etapele de elaborare și conținutul cadrual documentațiilor tehnico-economice aferente obiectivelor/proiectelor de investiții finanțate din fonduri publice, cu modificările și completările ulterioare, concluzionăm că:
Prima etapă în elaborarea documentațiilor tehnico-economice pentru realizarea obiectivelor de investiții o constituie elaborarea și aprobarea notei conceptuale și a temei de proiectare.
Descrierea succintă a obiectivului de investiție propus, din punct de vedere tehnic și funcțional:
a)Destinație și funcțiuni:
Prezentul proiect are ca obiect reabilitarea tehnico-utilitară și funcțională a unității de învățământ în vederea creării unor condiții cât mai apropiate de standardele și exigențele actuale în ceea ce privește respectarea normelor de funcționare a unităților de învățământ. 
Scopul este asigurarea condițiilor necesare pentru creșterea nivelului educațional și creșterea atractivității învățământului.
b)Caracteristici, parametri și date tehnice specifice, preconizate:
 
 -  se vor amenaja grupuri sanitare interioare prin extinderea corpului de clădire a școlii gimnaziale latura dreaptă.

-  spatiile aferente grupurilor sanitare interioare se vor construi pe două nivele și vor fi amenajate distinct pe sexe  pentru elevi ,personalul didactic și auxiliar,  cu crearea condițiilor specifice  pentru persoane cu dizabilități. Dimensiunile clădirii  - lungime 10,10 m, lățime 7,00 m    Arhitectura Ac = 70,70 mp Acd = 141,40 mp
      Lucrări propuse :
· săpături de pământ pentru fundații

· turnare beton în fundații și elevații

· turnare beton în stâlpi, centuri grinzi și planșee pentru parter și etaj

· execuție șarpante de lemn și învelitoare din țiglă ceramică și izolație planșeu peste etaj cu polistiren 

· finisaje interioare tencuieli gleturi zugrăveli lavabile 

· finisaje exterioare  termosistem polistiren expandat de 10 cm grosime finisat cu tencuială de corativă,trotuare de protecție în jurul clădirii

· compartimentări interioare cu PVC si cărămidă

· tâmplarie PVC cu geam termoizolant

· utilități instalații electrice, termice, sanitare și canalizare,  care vor asigura din clădirea școlii existente . 

     Ansamblul lucrărilor și instalațiilor se vor efectua cu respectarea cerințelor și prevederilor normativelor în vigoare.

     Finisajele vor fi simple dar rezistente la uzură , alese astfel încât să asigure o unitate pentru ansamblul unității scolare.

    Pardoselile  și instalațiile sanitare folosite vor fi ușor de întreținut și rezistente la uzură. 
Față de cele prezentate mai sus, propun inițierea si adoptarea  în ședința Consiliului local a Proiectului de hotărâre privind aprobarea notei conceptuale și a temei de proiectare pentru obiectivul de investiții,,GRUPURI SANITARE INTERIOARE LA ȘCOALA GIMNAZIALĂ ARDUSAT, ÎN  LOCALITATEA ARDUSAT, Comuna Ardusat Județul Maramureș.
                                                                           Primar,      
Rus Ciprian-Vasile

